Na podlagi prvega odstavka 58. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/2009 Odl.US: U-I-136/07-13 in 40/2012-ZUJF; v nadaljnjem besedilu: ZJU) Mestna občina Novo mesto – Skupna občinska uprava občin Dolenjske objavlja javni natečaj za zasedbo prostega uradniškega delovnega mesta za nedoločen čas

**INŠPEKTOR**

**v Skupni občinski upravi občin Dolenjske, Seidlova c. 1, 8000 Novo mesto**

Delovno mesto je uradniško, ki se opravlja v nazivu inšpektor II in inšpektor I.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končana najmanj visokošolska strokovna izobrazba (prejšnja) ali najmanj visokošolska strokovna izobrazba (prva bolonjska stopnja) ali najmanj visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* obvezno usposabljanje za imenovanje v naziv,
* strokovni izpit za inšpektorja.
* državljanstvo Republike Slovenije;
* obvladati morajo uradni jezik;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU.

Pri izbranem kandidatu se bo preverjalo, ali ima opravljen strokovni izpit za inšpektorja, v nasprotnem primeru bo moral izbrani kandidat najpozneje v šestih mesecih od sklenitve pogodbe o zaposlitvi opraviti strokovni izpit za inšpektorja, predpisano v skladu z 12. členom Zakona o inšpekcijskem nadzoru (Uradni list RS, št. 43/07 – uradno prečiščeno besedilo in 40/14).

Šteje se, da ima oseba opravljen strokovni izpit za inšpektorja, če ima opravljen pravniški državni izpit.

Naloge delovnega mesta inšpektor so naslednje:

|  |  |  |
| --- | --- | --- |
| - opravljanje nalog medobčinskega inšpekcijskega nadzorstva,  - vodenje postopkov in izrekanje ukrepov v skladu z zakonom o inšpekcijskem nadzoru,  zakonu o splošnem upravnem postopku in drugimi predpisi,  - vodenje postopkov in izvajanje ukrepov v skladu z zakonom o prekrških,  - vlaganje kazenskih ovadb za kazniva dejanja,  - samostojno oblikovanje poročil o stanju na področju dela medobčinskega inšpekcijskega  organa,  - vodenje predpisanih in internih evidenc s področja nadzora medobčinskega  inšpekcijskega organa,  - nudenje pravne in strokovne pomoči,  - pomoč vodji organa pri oblikovanju gradiv ter priprave zakonodaje s področja dela  inšpekcijske ga nadzorstva  - opravljanje nalog medobčinskega inšpekcijskega nadzora kot jih določa Odlok o  ustanovitvi Skupne občinske uprave občin Dolenjske,  - izvajanje predpisanega pisarniškega poslovanja,  - samostojno opravljanje drugih najzahtevnejših in specializiranih nalog inšpekcijskega  organa po navodilu nadrejenega. |  |  |
|  |  |  |

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna vrsta študijskega programa in smer izobrazbe ter datum (dan, mesec, leto) zaključka izobraževanja (diploma) ter ustanova, na kateri je bila izobrazba pridobljena;

2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum (dan, mesec, leto) sklenitve in datum prekinitve delovnega razmerja pri posameznemu delodajalcu ter kratko opiše delo (z navedbo stopnje zahtevnosti del in nalog, npr. ali gre za V. VI., VII. stopnjo zahtevnosti), ki ga je opravljal pri tem delodajalcu;

1. pisno izjavo o opravljenem usposabljanju za imenovanje v naziv (če ga je kandidat opravil);
2. pisno izjavo o opravljenem strokovnem izpitu za inšpektorja (če ga je kandidat opravil);

5. pisno izjavo kandidata, da:

• je državljan Republike Slovenije,

• ni bil pravnomočno obsojen zaradi naklepnega kaznivega dejanja, ki se preganja po

uradni dolžnosti in da ni bil obsojen na nepogojno kazen zapora v trajanju več kot šest

mesecev,

• zoper njega ni bila vložena pravnomočna obtožnica zaradi naklepnega kaznivega dejanja,

ki se preganja po uradni dolžnosti;

1. izjavo, da za namen tega natečajnega postopka dovoljuje Mestni občini Novo mesto pridobitev podatkov iz 5. točke iz uradne evidence.

V primeru, da kandidat s pridobitvijo podatkov iz uradne evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V izbirnem postopku se bo strokovna usposobljenost kandidatov presojala na podlagi navedb v prijavnem obrazcu, priloženih pisnih izjavah in drugih dokazil ter na podlagi razgovora s kandidati. Natečajna komisija bo po potrebi izvedla dodatne faze izbirnega postopka.

Z izbranim kandidatom bo sklenjena pogodba o zaposlitvi na delovno mesto za nedoločen čas s polnim delovnim časom in poskusnim delom 2 meseca. Delovni čas na uradniškem delovnem mestu inšpektor je razporejen v skladu z internim pravilnikom in je, po potrebi, lahko organiziran v neenakomerni razporeditvi. Izbrani kandidat bo naloge opravljal v prostorih Skupne občinske uprave občin Dolenjske in na terenu, na območju Mestne občine Novo mesto ter občin Straža, Trebnje, Mokronog-Trebelno in Mirna.

Kandidat vloži prijavo v pisni obliki, ki jo pošlje v zaprti ovojnici z označbo »za javni natečaj, številka: 1100-22/2021 – inšpektor« na naslov: Mestna občina Novo mesto, Seidlova c. 1, 8000 Novo mesto, in sicer v roku 8 dni po objavi na spletni strani Mestne občine Novo mesto ter na Zavodu RS za zaposlovanje, Območni enoti Novo mesto. Za pisno obliko prijave se šteje tudi elektronska oblika, poslana na elektronski naslov: mestna.obcina@novomesto.si, pri čemer veljavnost prijave ni pogojena z elektronskim podpisom.

Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo Mestna občina Novo mesto dobi po e-pošti, se natisne) prijavo vložijo tako, da **izpolnijo priloženi obrazec,** ki vsebuje vse podatke potrebne za popolno prijavo.

Kandidati bodo o izbiri pisno obveščeni. Informacije o izvedbi javnega natečaja lahko dobite na telefonski številki 07/3939-220 (Silva Vovko), informacije o delovnem področju na telefonski številki 07/3939-230 (Brigita Železnik). Obvestilo o končanem postopku bo objavljeno na spletni strani Mestne občine Novo mesto [www.novomesto.si](http://www.novomesto.si).

V besedilu uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 1100-22/2021-1

Datum: 9. 2. 2021

mag. Gregor Macedoni

župan Mestne občine Novo mesto